
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 350 

14 Φεβρουάριου 2014 


ΑΠΟΦΑΣΕΙ Σ 

Αριθμ. 7349/218/Φ213 

Περιορισμός του αριθμού των προς παροχή δικαιωμά¬ 
των χρήσης ραδιοσυχνοτήτων στη ζώνη 3,4 - 3,8 ΟΗζ, 
καθορισμός του είδους της διαγωνιστικής διαδικα¬ 
σίας σύμφωνα με το άρθρο 23 του Ν. 4070/2012 και 
τροποποίηση της υπουργικής απόφασης με αριθ¬ 
μό 29913/1196/2006 περί του περιορισμού του αριθ¬ 
μού των δικαιωμάτων χρήσης Σταθερής Ασύρματης 
Πρόσβασης. 

Ο ΥΦΥΠΟΥΡΓΟΣ 

ΥΠΟΔΟΜΩΝ, ΜΕΤΑΦΟΡΩΝ ΚΑΙ ΔΙΚΤΥΩΝ 

Α. Έχοντας υπόψη: 

1. Τις παρ. 3 και 4 του άρθρου 23 του Ν. 4070/2012 
«Ρυθμίσεις Ηλεκτρονικών Επικοινωνιών, Μεταφορών, 
ΔημοσίωνΈργων και άλλες διατάξεις» (ΦΕΚ 82/Α'/2012). 

2. Την απόφαση του Ευρωπαϊκού Κοινοβουλίου και του 
Συμβουλίου 2008/411/ΕΚ της 21ης Μαΐου 2008 σχετικά με 
την εναρμόνιση της ζώνης συχνοτήτων 3400-3800 ΜΗζ 
για επίγεια συστήματα ικανά να παρέχουν υπηρεσίες 
ηλεκτρονικών επικοινωνιών στην Κοινότητα. 

3. Την απόφαση του Ευρωπαϊκού Κοινοβουλίου και του 
Συμβουλίου 243/2012/ΕΕ της 14ης Μαρτίου 2012 σχετικά 
με την καθιέρωση πολυετούς προγράμματος πολιτικής 
για το ραδιοφάσμα. 

4. Την κοινή υπουργική απόφαση αριθμ. 20490/525/2012 
«Εγκριση Εθνικού Κανονισμού Κατανομής Ζωνών Συχνο¬ 
τήτων (ΕΚΚΖΣ)» (ΦΕΚ 1444/Β/2-5-2012). 

5. Την υπουργική απόφαση με αριθμό 29913/1196 (ΦΕΚ 711/ 
Β'/2006) «Περιορισμός του αριθμού των δικαιωμά¬ 
των χρήσης Σταθερής Ασύρματης Πρόσβασης (Ρίχοό 
ννΪΓθΙθδδ ΑοΟθδδ)». 

6. Την απόφαση του Υπουργείου Ανάπτυξης, Ανταγω¬ 
νιστικότητας, Υποδομών, Μεταφορών και Δικτύων υπ’ 
αριθμ. 54616/1576/Φ.1/30-1-2013 (ΑΔΑ: ΒΕΥΗ1-06Ψ), για 
την διενέργεια Δημόσιας Διαβούλευσης για τη χορή¬ 
γηση Δικαιωμάτων Χρήσης Ραδιοσυχνοτήτων στη ζώνη 
των 3,4 - 3,8 ΘΗζ. 

7. Την απόφαση της ΕΕΤΤ ΑΠ 705/1/30.1.2014 «Εισή¬ 
γηση προς τον Υπουργό Υποδομών, Μεταφορών και 
Δικτύων για τον Περιορισμό και τη Διαδικασία Χορή¬ 
γησης Δικαιωμάτων Χρήσης Ραδιοσυχνοτήτων για την 


Παροχή Δημόσιων Δικτύων ή/και Διαθέσιμων στο Κοινό 
Υπηρεσιών Ηλεκτρονικών Επικοινωνιών Σταθερής ή/και 
Κινητής Υπηρεσίας Ξηρός στη ζώνη των 3,4 - 3,8 ΘΗζ». 

8. Την υπ’ αριθμ. 329/3-07-2013 απόφαση του Πρωθυ¬ 
πουργού και του Υπουργού Υποδομών, Μεταφορών και 
Δικτύων «Καθορισμός αρμοδιοτήτων του Υφυπουργού 
Υποδομών, Μεταφορών και Δικτύων Μιχαήλ Παπαδόπου- 
λου» (Β' 1655), όπως τροποποιήθηκε με την υπ’ αριθμ. 1208/ 
10-07-2013 απόφαση του Πρωθυπουργού και του Υπουρ¬ 
γού Υποδομών, Μεταφορών και Δικτύων και ισχύει 
(Β' 1718). 

Β. Το γεγονός ότι: 

1. Σύμφωνα με την απόφαση 243/2012/ΕΕ του Ευρωπαϊ¬ 
κού Κοινοβουλίου και του Συμβουλίου της Ευρωπαϊκής 
Ένωσης, η ζώνη 3,4 - 3,8 ΟΗζ συγκαταλέγεται στις κρί¬ 
σιμες ζώνες συχνοτήτων μέσω των οποίων θα επιτευ¬ 
χθούν οι στόχοι του ψηφιακού θεματολογίου για την 
Ευρώπη του 2020 όπου όλοι οι πολίτες της Ένωσης θα 
μπορούν να έχουν πρόσβαση σε ευρυζωνικές συνδέσεις 
ταχύτητας τουλάχιστον 30 Μόρε. 

2. Τα δίκτυα σταθερών και κινητών ευρυζωνικών υπη¬ 
ρεσιών απαιτούν την απονομή ενός σχετικά μεγάλου 
εύρους φάσματος ραδιοσυχνοτήτων για την πλήρη 
ανάπτυξη έκαστου δικτύου και την υποστήριξη τηλεπι¬ 
κοινωνιακών υπηρεσιών που περιλαμβάνουν, εκτός από 
τις υπηρεσίες φωνητικής τηλεφωνίας, και υπηρεσίες 
μεταφοράς δεδομένων. 

3. Η διασφάλιση των βασικών αρχών ανταγωνισμού 
μεταξύ των παροχών, επιβάλλει να αποφεύγονται αναι¬ 
τιολόγητες ασυμμετρίες στη δυνατότητα πρόσβασης 
των παροχών σε απελευθερωμένο φάσμα και προϋ¬ 
ποθέτει την ισότιμη δυνατότητα άρσης των υφιστάμε¬ 
νων τεχνικών περιορισμών, μέσω τροποποίησης των 
δικαιωμάτων χρήσης φάσματος, ανεξάρτητα από την 
ημερομηνία λήξης τους. 

4. Τα υφιστάμενα δικαιώματα χρήσης ραδιοσυχνοτή¬ 
των συχνοτήτων που έχουν χορηγηθεί από την ΕΕΤΤ 
στη ζώνη συχνοτήτων 3410-3600 ΜΗζ και είναι σε ισχύ 
δεν έχουν την ίδια ημερομηνία λήξης. Συνεπώς προκει- 
μένου όλα τα νέα δικαιώματα χρήσης ραδιοσυχνοτήτων 
που θα χορηγηθούν με την παρούσα να λήγουν την ίδια 
ημερομηνία χωρίς όμως να δημιουργηθούν προβλήμα¬ 
τα στη εύρυθμη λειτουργία των υφιστάμενων δικτύων, 
διαπιστώνεται η ανάγκη δυνατότητας παράτασης της 
διάρκειας των προαναφερόμενων υφιστάμενων δικαιω- 

μάτων, οπότε και κρίνεται εύλογη η υποβολή σχετικού 
αιτήματος από τους κατόχους αυτών. 

5. Το γεγονός ότι από τη απόφαση αυτή δεν προκα- 
λείται δαπάνη εις βάρος του κρατικού προϋπολογισμού, 
αποφασίζουμε: 

1. Τον περιορισμό των δικαιωμάτων χρήσης ραδιοσυ¬ 
χνοτήτων έως τρία (3) δικαιώματα εθνικής εμβέλειας 
στην ζώνη των 3,4 - 3,6 ΘΗζ ως εξής: 

α)Ένα (1) δικαίωμα χρήσης ραδιοσυχνοτήτων με συ¬ 
νολικό εύρος φάσματος 2x30 ΜΗζ εκτεινόμενο από 3410 
έως 3440 ΜΗζ και από 3510 ΜΗζ έως 3540 ΜΗζ. 

β)Ένα (1) δικαίωμα χρήσης ραδιοσυχνοτήτων με συνο¬ 
λικό εύρος φάσματος 2x30 ΜΗζ εκτεινόμενο από 3440 
έως 3470 ΜΗζ και από 3540 ΜΗζ έως 3570 ΜΗζ. 

γ)Ένα (1) δικαίωμα χρήσης ραδιοσυχνοτήτων με συνο¬ 
λικό εύρος φάσματος 2x20 ΜΗζ εκτεινόμενο από 3470 
έως 3490 ΜΗζ και από 3570 ΜΗζ έως 3590 ΜΗζ. 

2. Τον περιορισμό των δικαιωμάτων χρήσης ραδιοσυ¬ 
χνοτήτων έως τρία (3) δικαιώματα εθνικής εμβέλειας 
στην ζώνη των 3,6 - 3,8 ΘΗζ. Τον καθορισμό δύο (2) 
δικαιωμάτων χρήσης ραδιοσυχνοτήτων εύρους ζώνης 50 
ΜΗζ στη φασματική περιοχή 3600 - 3670 ΜΗζ και 3700 
- 3770 ΜΗζ, και ενός (1) δικαιώματος χρήσης ραδιοσυ¬ 
χνοτήτων εύρους ζώνης 40 ΜΗζ στη φασματική περιοχή 
3600 - 3670 Μζ και 3700 - 3770 ΜΗζ αποτελούμενο από 
δύο (2) μη συνεχόμενα τμήματα των 20 ΜΗζ. 

3. Τον ορισμό των εξής: 

α) Η χρονική διάρκεια των δικαιωμάτων χρήσης ραδι¬ 
οσυχνοτήτων στην ζώνη των 3,6 - 3,8 ΘΗζ καθορίζεται 
στα δεκαπέντε (15) έτη, ενώ η διάρκεια των δικαιωμάτων 
χρήσης ραδιοσυχνοτήτων στην ζώνη 3,4 - 3,6 ΘΗζ κα¬ 
θορίζεται κατά τέτοιο τρόπο ώστε όλα τα δικαιώματα 
χρήσης ραδιοσυχνοτήτων στη ζώνη των 3,4 - 3,8 ΘΗζ 
να λήγουν στην ίδια ημερομηνία. 

β) Τα δικαιώματα χρήσης ραδιοσυχνοτήτων χορηγού¬ 
νται με τη διαδικασία της ανοικτής δημοπρασίας ενώ 
οι επιμέρους εφαρμοστικές διαδικασίες θα προσδιορι- 
σθούν περαιτέρω από την ΕΕΤΤ, στη σχετική προκήρυξη 
της διαδικασίας χορήγησης των δικαιωμάτων χρήσης 
ραδιοσυχνοτήτων, σύμφωνα με τα αναφερόμενα στην 
παρ. 3 του άρθρου 23 του Ν. 4070/2012. 

4. Τα υφιστάμενα δικαιώματα χρήσης ραδιοσυχνο¬ 
τήτων που έχουν χορηγηθεί από την ΕΕΤΤ στη ζώνη 
συχνοτήτων 3410 - 3600 ΜΗζ και είναι σε ισχύ, πα¬ 
ραμένουν σε ισχύ μέχρι την λήξη τους. Τα ανωτέρω 
δικαιώματα δύναται να παραταθούν, κατόπιν αιτήματος 


των κατόχων τους προς την ΕΕΤΤ, μέχρι την έναρξη 
ισχύος των νέων δικαιωμάτων χρήσης συχνοτήτων που 
θα χορηγηθούν στην ίδια ζώνη συχνοτήτων σύμφωνα 
με την παρούσα. 

5. Η υπουργική απόφαση με αριθμό 29913/1196 «Περιο¬ 
ρισμός του αριθμού των δικαιωμάτων χρήσης Σταθερής 
Ασύρματης Πρόσβασης (Είχοά ΙΑ/ίΓοΙθεε Αοοοεε)» (ΦΕΚ 711/ 
Β'/2006) τροποποιείται ως ακολούθως: 

α) Η παρ. 1 αντικαθίσταται ως εξής: 

«1. Τον περιορισμό του αριθμού των δικαιωμάτων 
χρήσης ραδιοσυχνοτήτων για την Σταθερή Ασύρματη 
Πρόσβαση σε πέντε (5) εθνικής εμβέλειας στη ζώνη 
συχνοτήτων 24,5 - 26,5 ΘΗζ, ως εξής: 

Ι.Ένα δικαίωμα χρήσης με συνολικό εύρος φάσματος 
2x112 ΜΗζ εκτεινόμενο από 24549 ΜΗζ έως 24661 ΜΗζ 
και από 25557 ΜΗζ έως 25669 ΜΗζ. 

II.Ένα δικαίωμα χρήσης με συνολικό εύρος φάσματος 
2x112 ΜΗζ εκτεινόμενο από 24717 ΜΗζ έως 24829 ΜΗζ 
και από 25725 ΜΗζ έως 25837 ΜΗζ. 

ΙΙΙ.Ένα δικαίωμα χρήσης με συνολικό εύρος φάσματος 
2x56 ΜΗζ εκτεινόμενο από 24885 ΜΗζ έως 24941 ΜΗζ 
και από 25893 ΜΗζ έως 25949 ΜΗζ. 

ΐν.Ένα δικαίωμα χρήσης με συνολικό εύρος φάσματος 
2x56 ΜΗζ εκτεινόμενο από 24969 ΜΗζ έως 25025 ΜΗζ 
και από 25977 ΜΗζ έως 26033 ΜΗζ. 

ν.Ένα δικαίωμα χρήσης με συνολικό εύρος φάσματος 
2x56 ΜΗζ εκτεινόμενο από 25053 ΜΗζ έως 25109 ΜΗζ 
και από 26061 ΜΗζ έως 26117 ΜΗζ». 

β) Η παράγραφος 4 καταργείται. 

6. Τα εν λόγω δικαιώματα χρήσης συνοδεύονται από 
όρους και υποχρεώσεις σύμφωνα με την κείμενη νο¬ 
μοθεσία που αναφέρονται τουλάχιστον στα ακόλουθα: 

1) Ρυθμός ανάπτυξης δικτύου, γεωγραφική ή και πλη- 
θυσμιακή κάλυψη, ποιότητα παρεχομένων υπηρεσιών 
κ.λπ. όροι πρόσβασης στο δίκτυο. 

2) Προστασία ανταγωνισμού. 

3) Διασφάλιση καλής εκτέλεσης των όρων χορήγησης 
των δικαιωμάτων χρήσης. 

Η παρούσα ισχύει από τη δημοσίευσή της στην Εφη¬ 
μερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Φεβρουάριου 2014 

Ο ΥΦΥΠΟΥΡΓΟΣ 

ΜΙΧΑΗΛ ΠΑΠΑΔΟΠΟΥΛΟΣ 

